o
JEESUKSEN KIRJEET SEURAKUNNILLEEN
DAVID PAWSON OPETTAA
LAODIKEA: VÄKIRIKAS ILMAN KRISTUSTA
Olemme Pamukkale- nimisessä paikassa Turkissa.
Tällä kohdalla maankuori on erittäin ohut.
Sadevesi tunkeutuu maankuoren läpi.
Vesi lämpiää maaperän kuumien kivien ansiosta.
Kiehuva vesi purkautuu maan pinnalle.
Vesi sisältää erilaisia mineraaleja.
Mineraalit ovat peittäneet kokonaisia kukkuloita.
Näette pieniä altaita, joissa voi kahlata.
Täällä ylhäällä vesi on tulikuumaa.
Sitä juoksutetaan kanavan kautta kaupunkiin, Laodikeaan.
Laodikean kohdalla vesi on haaleaa.
Vesi virtaa Menderes-jokeen, joka laskee mereen Efesoksessa.
Siellä vesi on kylmää.
Mineraalipitoista vettä voi juoda kuumana tai kylmänä.
Vettä ei voi juoda, jos se on haaleaa.
Se aiheuttaa pahoinvointia.
Vesi on terveellistä, mutta vain kuumana tai kylmänä.
Laodikea oli rikas kaupunki.
Kun keisari tarjosi verohelpotuksia maanjäristyksen jälkeen, -
Laodikea kieltäytyi avusta.
Heidän hengellinen asenteensa oli valitettavasti samanlainen.
He olivat hyvin itseriittoisia.
Luetaanpa kirje. Tuossa suunnassa on Pamukkalen kuumat lähteet.
Vesi oli jo haaleaa, kun se tuli Laodikeaan akveduktia pitkin.
Mereen päästyään vesi oli jo aivan kylmää.
Luetaan Laodikean seurakunnan enkelille osoitettu kirje.
Jeesus tunsi kaupungin ja seurakunnan.
Laodikealle Jeesus sanoo näin: -
"Näin sanoo Aamen, uskollinen ja luotettava todistaja," -
"Jumalan luomakunnan alku: Minä tiedän sinun tekosi:" -
"Sinä et ole kylmä etkä kuuma."
"Kunpa olisitkin joko kylmä tai kuuma!"
"Mutta sinä olet haalea, et kuuma etkä kylmä," -
"ja siksi minä oksennan sinut suustani."
"Sinä kerskut, että olet rikas, entistäkin varakkaampi," -
"etkä tarvitse enää mitään."
"Et tajua, mikä todella olet:" -
"surkea ja säälittävä, köyhä, sokea ja alaston."
"Annan sinulle neuvon: osta minulta tulessa puhdistettua kultaa," -
"niin tulet rikkaaksi," -
"osta valkoiset vaatteet ja pue ne yllesi," -
"niin häpeällinen alastomuutesi peittyy," -
"osta silmävoidetta ja voitele silmäsi, niin näet."
"Jokaista, jota rakastan, minä nuhtelen ja kuritan."
"Tee siis parannus, luovu penseydestäsi!"
"Minä seison ovella ja kolkutan."
"Jos joku kuulee minun ääneni ja avaa oven," -
"minä tulen hänen luokseen, ja me aterioimme yhdessä, minä ja hän."
"Sen, joka voittaa, minä annan istua kanssani valtaistuimellani" -
"niin kuin minäkin olen voittoni jälkeen" -
"asettunut Isäni kanssa hänen valtaistuimelleen."
"Jolla on korvat, se kuulkoon, mitä Henki sanoo seurakunnille."
Kun on nähnyt lähteet ja rauniot täällä paikan päällä, -
sitä alkaa arvostaa kirjettä.
Laodikea sijaitsee Filadelfiasta 70 kilometriä kaakkoon.
Laodikea oli Fryygian pääkaupunki, roomalainen hallintokaupunki -
teattereineen ja stadioneineen.
15 km:n päässä oli Hierapolis, jossa Filippos surmattiin.
Lähistöllä oli myös Epafraksen perustama Kolossa.
Paavali mainitsee Laodikean useaan otteeseen Kolossalaiskirjeessä.
Efeson kristityt tekivät lähetys- matkoja Menderes-jokea pitkin.
He julistivat evankeliumia myös Laodikeassa.
Epafras oli hyvin saattanut julistaa Laodikeassa.
Kaupungin oli perustanut kreikkalainen Antiokhos 250 eKr.
Hän nimesi kaupungin vaimonsa Laodiken mukaan.
Laodikea oli kauppakeskus. Se houkutteli juutalaisia.
V. 62 eKr. siellä oli 7500 aikuista juutalaista.
Se on melkoinen määrä.
Tekstiilit olivat tärkeä kauppatavara.
Juutalaiset liitetään usein tekstiili- ja vaateteollisuuteen.
Laodikean tärkeimpiin tuotteisiin kuuluivat mustat villavaatteet.
Alueella oli tietty lammasrotu, -
jonka villa oli pehmeää, sysimustaa ja kiiltävää.
Siitä tehtiin kiiltäviä mustia vaatteita.
Ne olivat hyvin harvinaisia ja arvokkaita.
Koko vaate saattoi olla mustasta villasta.
Laodikean villavaate kertoi arvokkuudesta ja varakkuudesta.
Se vastasi nykyajan turkiksia.
Laodikea tunnettiin vauraudestaan ja terveydestään.
Ne kulkevat käsi kädessä.
Varakkaat ovat yleensä eniten huolissaan terveydestä.
Mitä tekee rahalla, jos ei ole terveyttä?
Vain terve pystyy nauttimaan varakkuudesta.
Laodikea oli pankkialan ja talouden keskus.
Cicero vaihtoi matkakreditiivinsä Laodikean pankissa.
Toisin sanoen hän vaihtoi matkashekkinsä.
Laodikea oli rahan keskus.
Kaupunki koki maanjäristykset vuosina 17 ja 60 jKr.
Silti sille ei kelvannut keisarin apu.
Laodikea torjui keisarin tarjoamat verohelpotukset.
Näin kirjoitti Tacitus.
Laodikealaiset olivat hyvin itseriittoisia.
Laodikeassa oli rikkaita ja kerjäläisiä.
Laodikea oli vastakohtien kaupunki.
Varakkaat kaupunkilaiset antoivat almuja kerjäläisille.
Kerjäläiset keräsivät murusia rikkaiden pöydiltä.
Kaduilla oleskeli kurjia, alastomia kerjäläisiä.
Kaduilla kulki myös varakkaita asukkaita.
Alueella palvottiin Men-jumalaa, joka oli terveyden jumala.
Kaupungissa oli sairaala, jossa annettiin kalliita hoitoja.
Laodikea tarjosi yksityisiä lääkäripalveluja varakkaille.
Laodikea tunnettiin voiteista, parfyymeistä ja lääkkeistä.
Oli kaksi tunnettua lääkettä, joita sai vain Laodikeasta.
Toinen oli voide korvasärkyä varten.
Laodikeasta sai voidetta korvavaivoihin ja -särkyyn.
Toinen lääke olivat silmätabletit.
Niitä kutsuttiin fryygian tableteiksi.
Tableteista valmistettiin voide, jolla pestiin silmät.
Sen sanottiin auttavan silmävaivoihin.
Näköetäisyydellä Laodikeasta oli Pamukkale ja Hierapolis.
Se on vitivalkoinen kiviseinämä.
Sadevesi tunkeutuu hyvin ohuen maaperän läpi.
Vesi kuumenee maaperän kuumien kivien ansiosta -
ja nousee maanpintaan mineraalipitoisena.
Arabiassa asuessamme vetemme tuli epsomsuolakerroksen läpi.
Vettä voi juoda kuumana tai jääkylmänä.
Haaleana vesi aiheutti pahoinvointia.
Laodikean vesi oli samanlaista.
Vesi purkautui maan pinnalle kiehuvana ja höyryävänä.
Hotellien uima-altaissa oli tätä vettä.
Täyttöputken kohdalla altaassa oli liiankin kuumaa.
Roomalaiset rakensivat akveduktin Laodikeaan.
Laodikean kohdalla vesi oli jo haaleaa.
Se oli juomakelvotonta.
Vedessä voitiin peseytyä ja ottaa terveyskylpyjä.
Videolla nähtiin suihkukaivo, jossa oli putkia.
Painovoiman ansiosta saatiin aikaan näyttävä suihkukaivo.
Putket ovat nykyään tukkeutuneet, -
kuten meilläkin kovan veden alueella.
Tämä tausta on hyvin tärkeä kirjeen kannalta.
Nykyisin Pamukkale on turistikohde.
Turkiksi paikan nimi on 'puuvillalinna'.
Se on hyvä paikka auringonotolle.
Aurinko heijastaa myös alapuolelta veden ja valkoisen suolan kautta.
Ei tarvitse kääntyillä.
Yleensä sieltä haetaan apua reumaan ja muihin terveysongelmiin.
Mineraalikylvyt ovat hyvin suosittuja.
Tarkastellaan seuraavaksi Laodikean seurakuntaa.
Seurakunnan perustivat efesoslaiset.
Laodikea mainitaan Kolossalaiskirjeessä neljä kertaa.
Paavali lähetti sinne Tykikoksen ja toivoi lähettävänsä Markuksen.
Hän mainitsee myös Onesimoksen, joka oli Laodikean alueelta.
Myöhemmin puhutaan Onesimos-nimisestä pastorista.
Onkohan se sama mies?
Onesimos tarkoittaa hyödyllistä.
Paavali leikki sanoilla kirjessään Filemonille.
Karanneen orjan nimi oli Onesimos. Paavali lähettää hänet takaisin.
Hän lähettää kirjeen orjan isännälle, joka oli kristitty.
Paavali käskee pitää orjaa rakkaana veljenä.
Paavali sanoi: "Ennen hän oli hyödytön, nyt hänestä on hyötyä."
Orjan nimi oli Onesimos, hyödyllinen.
Kolossalaiskirjeessä kerrotaan, -
että Laodikean seurakunta kokoontui ensin Nymfa-nimisen naisen kodissa.
Seurakunnasta tiedetään aika paljon.
Paavali kirjoitti kaksi kirjettä: Kolossalle ja Laodikealle.
Valitettavasti Laodikean kirje on hukkunut.
Vai onko sittenkään?
Paavali saattaa viitata myös Efesolaiskirjeeseen.
Varhaiset kopiot eivät mainitse alussa Efesosta.
Efesolaiskirjeessä ei puututa yksittäisiin paikallisiin ongelmiin
Se on voinut hyvin olla kiertävä kirje.
Paavali saattaa viitata tuohon kirjeeseen.
Muuten kirje ja sen mukana Paavalin ajatukset ovat kadonneet.
Tiedämme, mitä Jeesus ajatteli Laodikeasta.
Seurakunta oli nähtävästi menestyvä ja suuri.
"Menestyvä" on aika usein kristityistä käytetty sana.
Sanotaan, että Jumala suo heidän menestyä.
Jeesus esittelee itsensä hyvin syvällisesti.
Esittely on erilainen kuin 1. luvussa oleva esittely.
Jeesus esittelee itsensä Laodikealle eri tavalla.
Jeesus kutsuu itseään nimellä "Aamen".
Tuo sana oli usein Jeesuksen huulilla.
Meidän tulisi käyttää sitä varoen.
Minua harmittaa, kun saarnaajat käyttävät sitä kysymyksenä.
Aamen?
He kysyvät, onko kuulijakunta samaa mieltä.
Aamen ei ole kysymys vaan todellinen vahvistus.
Se merkitsee: "Näin se on! Se on totta!"
Rukouksen lopussa se tarkoittaa: "Olen varma, että tämä toteutuu."
Sanon harvoin seurakunnassa rukouksen loppuun "aamen", -
etenkin jos Jumalalle viedään pitkä toivomuslista.
Usein seurakunnissa esitetään Jumalalle toivomuslista -
kaikista maailman tapahtumista.
Sitten sanotaan: "Aamen."
Se tarkoittaa: "Kaikki selviää. Jumala tuo rauhan kaikkialle."
En voi sanoa aamenta, ellei mukana ole todellista uskoa, -
jotta Jumala vastaa rukoukseen.
Jeesus käytti sitä puhuessaan: "Aamen, aamen!"
Se on käännetty sanoilla "totisesti, totisesti".
Se tarkoittaa: "Tämä on absoluuttinen totuus."
"Tämä on oikein, totta, tosiasia."
Meidän tulisi käyttää aamenta varoen.
Jeesus on Aamen.
Se muistuttaa erästä Jeesuksen toista nimeä, joka on 'Kyllä'.
Jeesuksen nimi on Kyllä.
Hän on 'Kyllä' Jumalan jokaiseen lupaukseen.
Hän on Aamen jokaisen Jumalan lupauksen jälkeen.
Jeesus takaa, että Jumala toteuttaa lupauksensa.
Jeesus on myös uskollinen ja luotettava todistaja.
Tapasin viime viikolla asianajajan testamenttiasioissa.
En halunnut vannoa Raamatun kautta.
Halusin vain tehdä juhlallisen vakuutuksen.
Jeesus kielsi meitä vannomasta. "Kyllä" ja "ei" riittävät.
Asianajaja on mukava kristitty. Hän on auttanut meitä paljon.
Hän sanoi, että vaihtoehtoinen menettelytapa on hyvin hankala.
Lopuksi annoin periksi ja vannoin puhuvani totta Raamatun ääressä.
Kristittyjen tuntomerkkinä tulisi olla se, -
että he tarkoittavat sitä, mitä sanovat, kuten Herrakin.
Heidän tulisi olla uskollisia ja luotettavia todistajia.
Ilman totuutta oikeudenmukaisuus ei toimi.
Jokaisessa oikeusjutussa haetaan totuutta.
Siksi todistajat vannotetaan.
Oikeus toteutuu vain, jos tiedetään koko totuus.
Jeesus sanoo kirjoittavansa oikeudenmukaisesti, -
sillä Hän on uskollinen ja luotettava todistaja.
Seuraava kohta on ymmärretty usein väärin.
Jeesus kutsuu itseään Jumalan luomakunnan aluksi.
Se voi tarkoittaa kahtakin eri asiaa.
Jehovan todistajat uskovat se tarkoittavan yhtä, -
mutta minä olen toista mieltä.
Muistatteko Efesoksesta Kerinthos-nimisen miehen?
Hän opetti harhaoppia.
Väärintulkinnan mukaan Jeesus olisi ollut ensimmäinen luotu, -
jonka Jumala teki.
Sen mukaan Hän olisi täydellinen, mutta kuitenkin luotu.
Kun lukee koko UT:n asiayhteyden, on selvää, että tulkinta on väärä.
Jumalan luomakunnan alku tarkoittaa luomakunnan lähdettä.
Se ei tarkoita ensimmäistä luotua, vaan Luojaa itseään.
Tässäkin Jumalaa ja Jeesusta kutsutaan samalla nimellä.
Minulla oli ikimuistoinen tilaisuus saarnata Kanadassa eräässä paikassa
Se oli ainoa sillä paikalla järjestetty ulkoilmatilaisuus.
Viranomaiset antoivat poikkeusluvan.
Kokous järjestettiin Niagaran putousten edessä.
Tilaisuus näkyi TV:n välityksellä Kanadassa ja USA:ssa.
Puhujia oli kolme: minä, katolinen pappi ja helluntaipastori.
Me kaikki nautimme Pyhän Hengen täyteydestä.
Sehän meidät toi yhteen.
Paikalla oli tuhansia ihmisiä.
Taustalla oli putous, jossa virtasi 3 milj. gallonaa vettä minuutissa.
Sanoin: "Tunnen miehen, joka teki Niagaran putoukset."
"Tapasin Hänet, kun olin 17."
"Hänen nimensä on Jeesus."
"Mikään, mikä on syntynyt, ei ole syntynyt ilman Häntä."
"Ennen puusepäksi ryhtymistään Hän loi puut."
"Ennen vuorisaarnaa Hän loi vuoren itselleen saarnastuoliksi."
Tämä on totuus. Hän on logos, syy kaiken takana.
Hän on suuri Jeesus.
Kun katselee puita, taivasta ja tähtiä...
Jeesus, meidän Jeesuksemme on tehnyt ne.
Jeesus on Aamen, uskollinen ja luotettava todistaja, -
sekä Jumalan luomakunnan alku.
Se oli iso pala purtavaksi heti alkajaisiksi.
Se antaa Herrasta hyvin suuren kuvan.
Ylistäkää Hänen suuruuttaan.
Tiedättekö Phillipsin kirjan "Jumalasi on liian pieni"?
Pitäisi kirjoittaa kirja "Jeesuksesi on liian pieni".
Tarvitsemme suurempaa kuvaa Jeesuksesta.
Jeesus ei löydä Laodikeasta mitään kiitettävää.
Sardeksen ja Laodikean sarakkeet ovat tyhjät.
On siirryttävä seuraavaan kohtaan.
Seurakunta ei palvele epäjumalia eikä harrasta moraalittomuutta.
Ei mainita vainoja pakanoiden tai juutalaisten taholta.
Seurakuntalaisilla oli helppoa. Ehkäpä se oli ongelma.
Mikä Laodikeassa oli vialla?
Olen kirjoittanut ylös kolme Jeesuksen mainitsemaa asiaa.
Ne ovat vakavia syytöksiä.
Ensiksikin Laodikea oli väljähtynyt seurakunta.
Toisin sanoen he olivat omahyväisiä.
He eivät olleet välinpitämättömiä, mutteivät innostuneitakaan.
"Sinä et ole kylmä etkä kuuma."
Yorkshiressa me tapaamme kutsua sellaista tasapaksuksi.
Kylmä ja kuuma eivät tarkoita pelkästään lämmintä ja viileää.
Ne tarkoittavat kiehuvan kuumaa ja jäätävän kylmää.
Laodikea ei ollut kumpaakaan.
He pitivät itseään hyvinä ja kunnioitettavina kristittyinä.
He olivat tyytyväisiä tilaansa.
Käytämme nykyisin usein lämmin-sanaa.
Sanomme, että meillä on lämmin yhteys.
Kutsumme toiset lämpimästi tervetulleiksi.
Saako sellainen puhe Jeesuksen voimaan pahoin?
Täytyisi sanoa: "Saat täällä kuuman vastaanoton."
"Saarnaamme kuumaa evankeliumia."
Haluamme olla mieluummin lämpimiä.
Miksi Jeesus sanoo näin?
Hän olisi halunnut mieluummin, että he olisivat jäätävän kylmiä -
tai kiehuvan kuumia.
Kuumuuden ymmärrän, mutta miksi kylmiä?
Miksi jäätävän kylmä olisi ollut Hänestä parempi?
Luulisi, että lämmin olisi parempi kuin kylmä.
Ei. Jeesus valitsi mieluummin jääkylmät.
On monia syitä, miksi.
Valitkaa niistä mieluisa.
Ensiksikin se on loukkaus Jumalaa kohtaan.
Jumalaa ei pidetä innostavana.
"Innostus", "entusiasmi", tulee kreikan sanoista "Jumalan sisällä".
"Entusiasmi", "innostus" merkitsee Jumalan sisällä olemista.
Välinpitämättömyys evankeliumia kohtaan on loukkaus Jumalalle.
Joissakin seurakunnissa on enemmän elämää tilaisuuksien jälkeen -
kuin tilaisuuksien aikana.
Ihmiset eivät puhu innostuneena Jumalasta vaan jalkapallosta, -
piknikistä, säästä tai mistä muusta tahansa.
On loukkaus Jumalaa kohtaan, -
jos jokin muu pistää meihin enemmän vipinää kuin Jumala.
Seuraava mahdollinen syy on se, -
että pelkästään lämmin seurakunta on melko hyödytön maailmalle.
Sen on vaikea saada ketään innostumaan Jumalasta.
Se toimii vähän kuin harrastus.
Evankeliumi leviää innostuksen ansiosta.
"Voi minua, ellen evankeliumia julista!"
Tulipalo kerää nopeasti ihmisiä.
Olin vaimoni kanssa maaseudulla Guildfordin lähistöllä.
Yhtäkkiä näimme savua.
Menimme katsomaan. Eräs talo oli tulessa.
Talo oli ollut autio.
Kymmenessä minuutissa talon ympärillä oli suuri väkijoukko.
He kerääntyivät läheiseltä maaseudulta kuin tyhjästä.
Kun talo on tulessa, ihmiset kerääntyvät katsomaan, -
kuten helluntaipäivänä.
Jos seurakunta on pelkästään lämmin, -
ketä se kiinnostaa?
Kolmas syy on minusta tärkein.
Kylmälle ihmiselle voi tehdä jotakin, samoin kuumalle, -
mutta innottomalle ihmiselle ei voi tehdä mitään.
Hän on haluton muutoksiin.
Innoton seurakunta on toivoton.
Heitä ei saa innostumaan. He ovat omahyväisiä.
He tyytyvät tilaansa.
Jeesus ilmaisee inhonsa ennenkuulumattomalla tavalla.
Hän sanoo: "Haaleat ihmiset saavat minut voimaan pahoin."
"He oksettavat minua."
Hän haluaa ajaa heidät ulos ja kieltää heidät.
Jeesus sanoo, että Hän on oksentava heidät ulos.
Jeesus on heittämäisillään heidät ulos ruumiistaan.
Se on vahva ja elävä ilmaus.
Laodikea ymmärsi vertauksen lähdeveden takia.
Ainoat seurakunnat, jotka ovat sulkemisuhan alla, -
ovat kaksi eteläisintä, Efesos ja Laodikea, kummatkin samasta syystä.
Ne sijaitsevat kauimpana Saatanan valtaistuimesta.
Saatana ei vaivaa heitä.
Saatanan ei tarvinnut. Hän voi keskittyä eläviin seurakuntiin.
Efesos ja Laodikea olivat sulkemisen partaalla muutenkin.
Saatanan ei tarvinnut vaivautua.
Skotlannissa oli eräs kristitty riistanvartija.
Metsästäjä ei ollut kristitty. Hän kiusasi aina riistanvartijaa -
uskosta Herraan ja etenkin uskosta persoonalliseen pahaan.
He olivat sorsametsällä.
Metsästäjä ampui sorsan. Se putosi.
Hän ampui toista. Laukaus vain haavoitti sorsaa.
Koira lähti noutamaan kuollutta sorsaa.
Metsästäjä huusi: "Unohda se. Mene etsimään haavikkoa!"
Toinen sorsa oli yhä elossa.
Riistanvartija sanoi metsästäjälle: -
"Nyt tiedän, miksei Paholainen vaivaa sinua."
Paholainen ei etsi kuolleita sorsia.
Hän jahtaa vain elossa olevia.
Maailma ei usko Paholaiseen. Hänen ei tarvitse vaivata heitä.
Paholainen vaivaa niitä, joita se pitää uhkanaan.
Laodikeasta ei ollut harmia Paholaiselle. He olivat kylmiä.
Laodikea oli siis väljähtynyt ja omahyväinen.
Se ei halunnut muutoksia.
Toiseksi Laodikea oli itseriittoinen.
Sama pätee Sardeksen seurakuntaan.
Laodikea kerskui olevansa rikas.
Se oli menestyvä, ja se sai aikaan ylpeyttä.
Sille ei kelvannut apu.
Rikas on usein liian ylpeä, jotta hänelle kelpaisi apu.
Avun vastaanottaminen vaatii nöyryyttä.
Muistan, kun olin lähdössä matkoille.
Eräs eläkeläisrouva seura- kunnastamme hyvästeli minut.
Hän sanoi: "Tässä sinulle hieman jäätelörahaa."
Sain häneltä punnan.
Kieltäydyin ottamasta sitä.
Olihan kyseessä hänen pieni eläkkeensä.
Hän katsoi minua vihaisena sanoen: -
"Antaminen tuo siunausta. Anna myös meille siihen tilaisuus."
Rouva nuhteli minua. Minä jouduin nöyrtymään.
Kun on kaikkea, voi alkaa ylpistyä.
Ihmisen on joskus vaikea myöntää tarvitsevansa apua.
Laodikea oli sellainen.
Se saattoi langeta ansaan ja ajatella, -
että menestys oli merkki Jumalan siunauksista.
"Katsokaapa seurakuntamme budjettia."
"Kaiken täytyy olla kunnossa," -
"koska Jumala on siunannut meitä taloudellisesti."
Kolmanneksi Laodikea oli välinpitämätön.
He elivät itsepetoksen vallassa.
Jeesus sanoi: "Minä tiedän sinun tekosi."
Valitettavasti Laodikea ei ollut tietoinen omasta tilastaan.
Se oli omahyväinen, itseriittoinen, ja se eli itsepetoksen vallassa.
Jeesus sanoi: "Olet köyhä, sokea, alaston ja surkea."
Laodikea oli köyhä huolimatta kaikista rikkauksistaan.
Heillä ei ollut aarretta taivaassa.
He olivat säälittäviä. He olivat sokeita.
Laodikeassa oli paljon sokeita kerjäläisiä.
He toivoivat pystyvänsä ostaa silmävoidetta.
He olivat alastomia huolimatta hienoista vaatteistaan.
Muistatteko sadun keisarin uusista vaatteista?
Keisari käveli nakuna kaupungilla. Poika sanoi: "Hänhän on alasti!"
Kaupunkilaiset elivät itsepetoksen vallassa.
Vaatturi oli pettänyt heidät puheillaan.
Kaikki uskoivat valheen. Keisari oli alaston ja nöyryytetty.
Jeesus sanoi, että se on totuus Laodikeasta.
Jeesus kutsui heitä säälittäviksi kerjäläisiksi.
He olivat kuin kurjimpia kerjäläisiä pyytämässä lanttia.
Sellaisena Jeesus näki Laodikean.
Seurakunta voisi olla katkera Jeesuksen sanoista.
"Hän ei tiedä kaikkea. Hän on väärässä."
Siksi Jeesus sanookin: "Jokaista, jota rakastan, minä nuhtelen."
Jeesus haluaa, että Laodikean seurakunta säilyy.
Hän toimii rakkaudessa.
Hän kertoo totuuden, koska Hän rakastaa Laodikeaa.
Hepr. 12:ssa sanotaan: "Jota Herra rakastaa, sitä hän kurittaa."
Jos Herra ei koskaan kurita, täytyy kysyä, rakastaako Hän yhä.
Tosi rakkaus haluaa parasta.
Jeesus antaa neuvon: Hänellä on kaikki, mitä tarvitsemme.
Hän antaa todellisia rikkauksia.
Hän antaa valkoiset vaatteet mustan kaavun sijaan.
Hän antaa myös silmävoidetta.
Hän ei pyydä laodikealaisia kerjäämään.
Hän kehottaa heitä ostamaan.
Hän tarkoittanee: "Asioikaa minun kanssani."
"Älkää hakeko muualta. Asioikaa kanssani."
Ehkä Hän haluaa, että Laodikea selviytyy tilanteesta arvokkaasti.
Jesaja 55:ssa sanotaan: "Ostakaa ilmaiseksi, ottakaa maksutta."
Silti Jeesus kysyy: "Haluatteko minut?"
Se on todellinen pulma.
Hänellä on kaikki tarvittava, mutta haluammeko Hänet?
Seuraava kohta paljastaa, että seurakunta on ilman Jeesusta.
Hän on jäänyt seurakunnan ovien ulkopuolelle.
On musertavaa, jos seurakunta huomaa olevansa ilman Jeesusta.
Tässä viitataan nimenomaan seurakunnan oveen.
Tätä jaetta on käytetty paljon evankelioinnissa.
Se antaa väärän kuvan Kristuksesta ja haittaa parannuksen tekoa.
Sydämessä on muka pieni ovi, josta pikku-Jeesus astuu sisään.
Se tekee Jeesuksesta pienen miehen, joka koputtaa pieneen oveen.
Tosiasiassa syntisen täytyy koputtaa oveen.
Jeesus on ovi Valtakuntaan.
Sanotaan usein, että Jeesus elää minussa.
UT:ssa sanotaan vain kahdesti, että Kristus on meissä.
Siis meissä - ei minussa. Kaikissa meissä.
Sen sijaan sanotaan satoja kertoja, että olemme Kristuksessa.
Jeesus ei ole minussa, vaan minä olen Hänessä.
Me tulemme Hänen luokseen.
Melkein jokaisessa evankelioivassa kirjasessa sanotaan: -
"Jeesus seisoo sydämesi ovella. Kutsu Hänet sisään."
Jokaisessa... Kadotin nyt ajatukseni...
Meidän muka täytyy avata ovi ja päästää Hänet sisään...
Näissä kirjasissa... Nyt muistan!
Usein sanotaan virheellisesti, että täytyy avata vain sydämen ovi.
Jos todellisuudessa haluaa tulla uskoon, täytyy katua syntejään, -
uskoa Jeesukseen, antaa kastaa itsensä vedessä -
ja ottaa vastaan Pyhä Henki.
Olen sen vuoksi kirjoittanut kirjan kristityn normaalista syntymästä.
Varoitan liiasta yksinkertaistamisesta.
Jos neuvoo jotakuta avaamaan vain sydämen oven, katumus unohtuu.
Samoin kaste ja Pyhä Henki unohtuvat.
Apostolit eivät puhuneet samalla tavalla kuin aikamme evankelistat.
UT:ssa ei ole näitä ilmaisuja: "Anna elämäsi Jeesukselle."
"Kutsu Hänet sydämeesi. Päästä Hänet sisään."
Apostolit sanoivat: "Tee parannus Jumalan edessä."
"Usko Jeesukseen. Anna kastaa itsesi ja ota vastaan Pyhä Henki."
Ne ovat neljä askelta Valtakuntaan UT:n mukaan.
Kirje on osoitettu seurakunnalle, joka on kadottanut Jeesuksen.
Tarvitaan vain yksi, joka haluaa Hänet takaisin.
Hän haluaa, että edes yksi sanoo: "Kaipaamme Sinua. Tule takaisin."
Jeesus lupaa tulla ja aterioida yhdessä tämän kanssa.
Päivällinen oli tärkein ateria.
Aamiainen ja lounas olivat niukkoja.
Päivällisellä istuttiin ajan kanssa ja syötiin runsaasti.
Tässä ehkä halutaan viitata ehtoolliseen.
Laodikeassa vietettiin ehtoollista, tosin ilman Kristusta.
Jeesus toivoo, että edes yksi uskova kutsuisi Hänet takaisin.
Sen jälkeen Hän taas viettäisi ehtoollista heidän kanssaan.
Palkinnoksi Jeesus antaa luvan istua kanssaan valtaistuimella.
Ehtona on, että Hänet pyydetään takaisin.
Tämä on lupaus.
Se on varsinainen tuhkimotarina.
Jeesus sanoo: "Seuratkaa minua."
"Minä voitin ja istuin Isäni valtaistuimelle."
"Nyt on teidän vuoronne voittaa ja istua kanssani valtaistuimella."
Jeesus ei pyydä meiltä mitään, mitä Hän ei ole etukäteen tehnyt.
Hän ei jaa käskyjä taivaasta. Hän kehottaa seuraamaan Häntä.
Hän on itse tehnyt kaiken etukäteen.
Hän on jo voittanut ja perinyt valtakunnan. Nyt on meidän vuoromme
Sitä kristityn elämä on: Jeesuksen seuraamista, -
Hänen kärsimystensä ja kirkkautensa jakamista.
Seuraamme Häntä ristille, ylös- nousemukseen ja taivaaseen.
On mahtavaa seurata johtajaa, joka on itse jo kokenut kaiken.
Hän sanoo: "Tehkää kuten minä tein."
Niin siinä käy.
Jos käy Laodikeassa nykypäivänä, -
löytää oven, joka töröttää siellä yksinään.
Laodikean kaupungista ei ole mitään jäljellä.
Sitä ei ole kaivettu esiin.
Suurin osa kaupungista on hautautunut maan alle.
Näkyvissä ovat stadion, holvikäytävä ja raunioita.
Kaksi teistä... Missä olette?
He juoksivat kauemmas, kun yritin saada ihmisiä bussiin.
Kukkulan laella he näkivät tämän yksinäisen oven.
Rauniotkin puhuvat samaa kieltä kirjeiden kanssa.
"Minä seison ovella ja kolkutan."
"Jos joku päästää minut sisään, tapahtuu näin."
Kirjeen soveltaminen on helppoa.
Asumme rikkaissa länsimaissa.
Nämä asiat voivat tapahtua mille tahansa seurakunnalle.
Ei tarvita vastustusta eikä vainoja.
Saatamme haaleta ja loukata Jumalaa -
innottomalla palvonnalla, seura- kuntaelämällä ja evankelioinnilla.
Jeesus haluaa, että seuraamme Häntä kokosydämisesti. Aamen.
Suomennos: Marianne Tenetz